
1. BENDROSIOS NUOSTATOS

0. Šis viešosios įstaigos „Indėlių ir investicijų draudimas“ (toliau – IID) Veiklos organizavimo skyriaus (toliau – VOS) Vyriausiojo eksperto (IT specialisto) (toliau – Vyriausiasis ekspertas) pareigybės aprašymas (toliau – Pareigybės aprašymas) nustato pareigybei keliamus kvalifikacinius reikalavimus, pavaldumo santykius, tikslą, funkcijas, teises ir pareigas bei atsakomybę.
0. Vyriausiais ekspertas tiesiogiai pavaldus VOS vadovui.

1. KVALIFIKACINIAI  REIKALAVIMAI

3. Šias pareigas užimantis darbuotojas turi:
3.1. turėti aukštąjį universitetinį technologijos mokslų srities informatikos, informatikos inžinerijos ar informacinių technologijų krypties išsilavinimą;
3.2. turėti ne mažesnę kaip 3 metų darbo patirtį informacinių technologijų srityje, iš jų patirties administruojant ar koordinuojant organizacijos IT infrastruktūrą, informacinių sistemų priežiūrą ir (ar) plėtrą; 
3.3. išmanyti Lietuvos Respublikos ir Europos Sąjungos teisės aktų bei IID vidaus teisės aktų reikalavimus,  susijusius su informacijos ir kibernetiniu saugumu, duomenų apsauga, informacinių sistemų ir IT paslaugų administravimu, tiek, kiek būtina priskirtoms funkcijoms vykdyti.
3.4. gerai mokėti lietuvių kalbą, taip pat anglų kalbą ne žemesniu kaip B1 lygiu;
3.5. sklandžiai dėstyti mintis raštu ir žodžiu;
3.6. mokėti dirbti „Microsoft Office“ programiniu paketu („Word“, „Excel“, „PowerPoint“, „Outlook“);
3.7. gebėti sisteminti, analizuoti informaciją ir rengti išvadas, savarankiškai planuoti ir organizuoti savo darbą;
3.8. turėti gerus bendravimo ir bendradarbiavimo įgūdžius, gebėti dirbti komandoje ir efektyviai komunikuoti su skirtingais asmenimis;
3.9. išmanyti IT infrastruktūros, informacinių sistemų ir naudotojų prieigų administravimo, debesijos paslaugų, atsarginių kopijų darymo, duomenų atkūrimo, IT incidentų bei pagrindinių techninių informacijos saugumo priemonių taikymo principus. 

1. PAREIGYBĖS TIKSLAS

4. Vyriausiasis ekspertas, vadovaudamasis Lietuvos Respublikos ir IID vidaus teisės aktais, užtikrina IID IT infrastruktūros, darbo vietų, debesijos paslaugų, informacinių sistemų prieigų ir IT paslaugų tiekėjų sklandų veikimą, duomenų saugos reikalavimų laikymąsi ir įstaigos kibernetinę saugą.

1. PAGRINDINĖS FUNKCIJOS

5.  Vyriausiasis ekspertas atlieka šias funkcijas:
5.1. užtikrina IID IT infrastruktūros, techninės ir programinės įrangos, serverių, debesijos aplinkų ir kitų IT išteklių sklandų veikimą bei priežiūrą;
5.2. organizuoja darbuotojų IT darbo vietų parengimą, programinės įrangos diegimą, taip pat pagal IID nustatytą prieigų valdymo tvarką administruoja naudotojų paskyras ir prieigas: jas suteikia, keičia, periodiškai peržiūri ir panaikina;
5.3.  organizuoja IID naudojamų IT sistemų administravimą, programinės įrangos licencijų administravimą, jų atnaujinimą ir suderinamumo užtikrinimą;
5.4. organizuoja atsarginių duomenų kopijų darymą, kontroliuoja jų vykdymą ir periodiškai testuoja duomenų atkūrimą;
5.5. administruoja IT įrangos gyvavimo ciklą, koordinuoja jos poreikio planavimą, techninių reikalavimų parengimą, įsigijimą, išdavimą, inventorizaciją, garantinį aptarnavimą, rengia techninę informaciją bei pasiūlymus dėl IT įrangos nurašymo ir pateikia apskaitai reikalingus duomenis.
5.6. pagal jam priskirtą sutarties administravimo apimtį koordinuoja išorinių IT paslaugų teikėjų veiklą, formuluoja technines užduotis, kontroliuoja sutartinių įsipareigojimų ir paslaugų lygių vykdymą bei teikiamų paslaugų kokybę; 
5.7. organizuoja ir koordinuoja IT incidentų registravimą, tyrimą, sprendimą, dokumentavimą ir ataskaitų rengimą, bendradarbiaudamas su IT paslaugų teikėjais ir kitais atsakingais asmenimis; apie įtariamus informacijos ar kibernetinio saugumo incidentus nedelsdamas informuoja IT saugos įgaliotinį AIRVS nustatyta tvarka;
5.8. AIRVS nustatyta tvarka bendradarbiauja su IT saugos įgaliotiniu ar tokias paslaugas teikiančia įmone (jei tokios paslaugos teikiamos IID), teikia jam funkcijoms reikalingą informaciją ir pagal kompetenciją vykdo jo nurodymus bei įgyvendina rekomendacijas, susijusias su IID IT infrastruktūra, informacinėmis sistemomis, prieigomis ir IT paslaugomis.
5.9. pagal kompetenciją įgyvendina IT saugos įgaliotinio nurodytas technines informacijos ir kibernetinio saugumo priemones, stebi IT infrastruktūros techninius saugumo įvykius ir rizikas bei AIRVS nustatyta tvarka apie juos informuoja atsakingus asmenis;
5.10. AIRVS nustatyta tvarka ir pagal IT saugos įgaliotinio nurodymus organizuoja ir koordinuoja IT infrastruktūros, informacinių sistemų ir kibernetinio saugumo auditus, saugumo testus, vykdo pažeidžiamumų vertinimų techninį įgyvendinimą, teikia reikalingą techninę informaciją ir pagal kompetenciją įgyvendina pateiktas rekomendacijas.
5.11. analizuoja IID informacinių sistemų ir IT infrastruktūros plėtros poreikius, rengia reikalavimus IT sprendimams ir koordinuoja jų kūrimą, diegimą, testavimą bei modernizavimą;
5.12. dalyvauja formuojant ir įgyvendinant IID IT plėtros kryptis, planuoja IT sprendimų ir infrastruktūros vystymą bei teikia pasiūlymus dėl jų efektyvumo ir tobulinimo;
5.13. vykdo kitus VOS vadovo ir IID direktoriaus pavedimus, susijusius su pareigybės paskirtimi.

1. PAREIGOS IR ATSAKOMYBĖ

6. Vyriausiasis ekspertas privalo:
6.1. vykdydamas funkcijas, laikytis įstatymuose, kituose teisės aktuose, vidiniuose dokumentuose nustatytos tvarkos;
6.2. su VOS vadovu  derinti klausimus, susijusius su darbo organizavimu ir IT paslaugų valdymu, o su IT saugos įgaliotiniu - jo kompetencijai priskirtų informacijos ir kibernetinio saugumo reikalavimų techninio įgyvendinimo klausimus;
6.3.  užtikrinti savo veikloje naudojamų duomenų apsaugą ir konfidencialumą;
6.4. naudoti konfidencialią informaciją tokiu būdu, kad tretieji asmenys neturėtų galimybės su ja susipažinti bei pasinaudoti;
6.5. užtikrinti tinkamą rengiamų dokumentų, kuriamų sistemų, atliekamų darbų ir jų rezultatų kokybę bei jų atlikimą nustatytais terminais;
6.6.  tvarkyti ir saugoti dokumentus, susijusius su vyriausiojo eksperto veikla, kad būtų užtikrintas IT funkcijų tęstinumas;
6.7. darbo priemones naudoti tik su darbu susijusioms funkcijoms vykdyti, jas tausoti ir saugoti;
6.8.  nedelsiant informuoti VOS vadovą apie įvykusius arba įtariamus IT incidentus, pažeidimus ar veiklos sutrikimus, o apie įtariamus informacijos ar kibernetinio saugumo incidentus - IT saugos įgaliotinį AIRVS nustatyta tvarka.
7. Vyriausiasis ekspertas už netinkamą funkcijų ir pareigų vykdymą atsako Lietuvos Respublikos darbo kodekso ir kitų teisės aktų nustatyta tvarka.

1. TEISĖS

8. Vyriausiasis ekspertas turi šias teises:
8.1. turėti tinkamas darbo sąlygas ir priemones;
8.2. gauti iš IID ir jos darbuotojų informaciją bei kitus išteklius, reikalingus savo užduotims ir funkcijoms įvykdyti;
8.3. susipažinti su administracijos sprendimais, susijusiais su jo veikla, vadovaujantis „būtinumo žinoti“ principu;
8.4. naudotis IID kompiuteriniais tinklais, sukurtomis duomenų bazėmis, kitais informacijos šaltiniais darbo funkcijų vykdymui;
8.5. [bookmark: _Hlk153810091]kelti kvalifikaciją seminaruose, konferencijose, mokymuose ir kituose renginiuose; 
8.6. naudotis galiojančių teisės aktų nustatytomis socialinėmis garantijomis, draudimu ir teisėmis;
8.7. naudotis ir kitomis teisėmis, kurios yra numatytos teisės aktuose.

